**ОТЧЕТ- ДОКЛАД**

**от НЧ „Аврора – 2012”**

Област Сливен, Община Котел. Село Кипилово, ул. „Хаджи Димитър“ № 52

**Относно: Отчет за извършената дейност през 2021 г. на НЧ „Аврора – 2012”**

**УВАЖАЕМИ ГОСПОЖИ И ГОСПОДА,**

През изминалата 2021 г., дейността на НЧ „Аврора – 2012“ бе свързана с поддържането и развитието на създадените клубове по:

1/ „Фотография“ – организиране фотографски курсове и изложби, фото пленери на теми, бяха проведени и изложени във временната зала на НЧ „Аврора – 2012“ фото сбирки на млади фотографи на тема:

* Билките на България;
* Природата на България
* Еньовден;
* Фолклор и традиции;
* Спортни постижения.

2/„Самодейни музикални изпълнители“ – представяне на музикално творчество на самобитни акордеонисти;

* Проведоха се няколко концертни изпълнения на самобитни акордеонисти пред различни аудитории от гр. София, гр. Варна, Франция и Холандия;

3/ кръжок „Млад историк“, насочен към по – младата аудитория и запознаването на младите хора с историческото наследство в района на село Кипилово, както и други съпътстващи дейности:

* Млади историци и археолози от Факултета по история и археология при Великотърновския и Софийския университет обследваха ранносредновековната трикорабна църква в местността Хърсулград. Намеренията и очакванията са в бъдеще да бъде открита и възстановена;

4/ Продължаване на работата по проучване, проектиране и участие в Проект „Portae Ferrea“ по ос 6 съвместно с Община Котел и Фондация „Наследството на нашите предци“;

5/ Дообогатяване, обновяване и промяна начина на представяне на Историко – етнографската колекция към читалището, дигитално представяне и предстоящо откриване на изложбена зала в с. Кипилово;

6/ Създаване на физическа и виртуална видеозала за прожектиране на интересни и стойностни филми;

7/ Предстои откриване на зала към йога клуб към читалището в с. Кипилово, с проведени първи семинарни представяния;

8/ Други дейности:

8.1/ Подготовка на еко-пътеки;

8.2/ Създаване на карта на вековните дървета в района на село Кипилово;

8.3/ Издаване на Пътеводител за района;

С уважение:

Венцислав Минков Григоров,

председател на НЧ „Аврора-2012”